fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi sv en nn nn fi en fi fi de fi fi fi fi fi fi fi fi fi fi fi fi fi fi nn fi fi fi fi en fi fi nn fi fi nn fi fi nn fi fi nn fi fi nn fi fi nn fi fi nn fi fi nn fi fi fi fi fi fi fi fi fi fi fi fi fi fi fi fi fi fi fi ms fr fr et da fi ca de fi fi et fi fi fr en fi fi it fr fr fr fi fi fi fi fi fi fi fi fi fi fi en fi es fi fi fi et fi en fi fi fi fi en en ru fr en en en fr zh fr en fr en fr en fr en th fi fi en en en en en en en
Ukrainan tilanne eskaloituu: Lääkärit Ilman Rajoja huolissaan potilaista - Lääkärit Ilman Rajoja
Lääkärit Ilman Rajoja alkoi työskennellä maassa ensimmäisen kerran vuonna 1999.
Avustustyöntekijä seisoo hylätyn talon ulkopuolella, missä Lääkärit Ilman Rajoa piti mobiiliklinikkaa Vodianen kylässä. Kylä on kärsinyt pitkittyneestä konfliktista. Kuva vuodelta 2019.
Lääkärit Ilman Rajoja on yhä paikan päällä Ukrainassa ja etsimme parhaillaan keinoja humanitaarisen avun antamiseen.
Lääkärit Ilman Rajoja -järjestön avustustyöntekijät Ukrainassa ovat syvästi huolissaan konfliktin seurauksista ukrainalaisille ihmisille ja yhteisöille. Näemme teiden varsilla, että kymmenet tuhannet ihmiset ovat peloissaan ja lähteneet liikkeelle.
Olemme tarjonneet hoitoa hiv-potilaille Severodonetskissa, hoitaneet tuberkuloosia Zhytomyrissa ja parantaneet terveydenhuoltopalvelujen saatavuutta Donetskissa, Itä-Ukrainassa, missä olemme tarjonneet terveydenhuoltoa konfliktien koettelemille yhteisöille. Vaikka pitkäkestoiset tuberkuloosiin ja hiv-tartuntojen hoitoon liittyvät terveysohjelmamme Ukrainassa ovat tällä hetkellä tauolla, olemme edelleen maassa ja varaudumme tarjoamaan humanitaarista apua turvallisesti ja puolueettomasti.
Lääkärit Ilman Rajoja selvittää parhaillaan, miten voimme mukauttaa toimintaamme vastaamaan muuttuneeseen tilanteeseen.
Ihmiset ovat eläneet konfliktin keskellä jo yli seitsemän vuotta Itä-Ukrainassa, ja sairaanhoidon tarpeet olivat jo ennen tilanteen eskaloitumista korkeat. Kannamme huolta pitkittyneiden taistelujen vaikutuksista potilaisiin, joista monet ovat iäkkäitä ja kärsivät kroonisista sairauksista. Välittömästi ennen jännitteiden kärjistymistä olimme yhteydessä useisiin Donetskin ja Luhanskin alueiden sairaaloihin ensihoidon ja leikkausvalmiuden koulutuksen järjestämiseksi. Toimitimme lisäksi Mariupolin sairaalalle varustepaketin suuronnettomuuden varalle. Konfliktin jatkuessa on ensisijaisen tärkeää varmistaa ihmisten pääsy terveydenhuoltoon ja lääkkeiden saatavuus.
Ukrainalaiset lääketieteen ammattilaiset työskentelevät kellon ympäri äärimmäisen vaikeissa olosuhteissa rintamalla tai sen lähellä olevissa sairaaloissa. Tuemme heitä muun muassa toimittamalla lääkintätarvikkeita. Lisäksi tarjoamme teknistä tukea ja koulutusta.
Sodassa lääkärit ja hoitajat tarvitsevat uudenlaista osaamista. Ukrainassa lääkärit ovat kokeneita ja monet pitkälle kouluttautuneita erikoislääkäreitä, mutta viime vuosina vain harva heistä on hoitanut kranaattien, pommien tai muiden räjähtävien ammusten aiheuttamia vammoja. Tavanomaisessa hoitotyössä ei myöskään välttämättä kohtaa tilanteita, joissa potilaita on samanaikaisesti valtava määrä. Olemmekin järjestäneet sairaaloille niiden pyytämää lisäkoulutusta suuronnettomuuksien hallinnasta ja sotavammojen hoidosta.
Muun muassa potilaiden vammat ja kertomukset osoittavat, että siviilien turvallisuutta ei huomioida. Ihmisiä kuolee ja haavoittuu kodeissaan sekä pakomatkalla. Hoidamme erittäin haavoittuvassa asemassa olevia potilaita, kuten ikääntyneitä, jotka eivät ole ehtineet turvaan kellareihin pommitusten alkaessa. Hyökkäykset kohdistuvat myös vilkkaisiin asuinalueisiin ja siiviili-infrastruktuuriin, kuten sairaaloihin ja rautatieasemille.
Olemme syvästi huolissamme konfliktin seurauksista Ukrainassa asuvien terveyteen. Tänä ratkaisevana aikana on tärkeää, että jokainen voi jatkossakin saada tarpeellista terveydenhuoltoa. Kahdeksan vuotta kestäneen konfliktin jaloissa eläneillä ihmisillä oli jo ennen nykyistä sotaa erityisiä sairaanhoidon tarpeita. Olemme huolissamme pitkittyneiden taistelujen vaikutuksista potilaisiin. Pyrimme varmistamaan hoidon ja säännöllisen lääkityksen jatkumisen haavoittavassa asemassa oleville potilaille, kuten vanhuksille, vammaisille ja kroonisia sairauksia sairastaville, jotta heidän tilansa ei pahenisi.
Lääkärit Ilman Rajoja haluaa varmistaa lääkkeiden jatkuvan saatavuuden hiv- ja tuberkuloosipotilaille sekä lääkeresistenssiä tuberkuloosia sairastaville potilaille. Olemme tehneet useita lahjoituksia sekä Ukrainassa että naapurimaissa varmistaaksemme, että paikalliset terveydenhuoltolaitokset voivat tarjota potilaille lääkkeitä, jotta he voivat jatkaa hoitoaan.
Myös mielenterveyshuoltoon tarvitaan tukea. Tarjoamme yksilö- ja ryhmäistuntoja, sekä mielenterveyskoulutusta terveydenhuollon ammattilaisille. Olemme havainneet ihmisten kärsivän voimakkaasta pelosta, jatkuvasta stressistä, huolesta, toivottomuudesta ja paniikkikohtauksista. Pyrimme myös varmistamaan, että psyykkisistä sairauksista kärsivillä on mahdollisuus saada lääkitystä ja hoitoa.
Sota muuttuu nopeasti, ja potilaidemme ja henkilökuntamme turvallisuus on meille tärkeintä. Yksi asia on kuitenkin varma: ihmiset konfliktin keskellä tarvitsevat mahdollisimman paljon tukea.
Tilanne kehittyy nopeasti, ja varaudumme siihen yleisellä hätävalmiudella ollaksemme valmiita erilaisiin tarpeisiin. Avustustyöntekijämme Valko-Venäjällä ja Venäjällä ovat valmiita antamaan humanitaarista apua tarvittaessa. Selvitämme mahdollisuutta lähettää työntekijöitä myös muihin naapurimaihin joko vastaamaan Ukrainassa syntyviin tarpeisiin tai antamaan humanitaarista lääketieteellistä apua naapurimaista turvaa hakeville ihmisille. Logistiikkakeskuksemme valmistelevat parhaillaan lääketieteellisiä tarvikkeita nopeaa lähetystä varten. Seuraamme tarkasti, miten parhaiten voimme toimittaa humanitaarista apua turvallisella ja puolueettomalla tavalla.
Yli 200 psykiatrista potilasta evakuoitu lääkintäjunalla Harkovasta Kiovaan
Maailman ensimmäinen hepatiitti E -rokotuskampanja järjestettiin Etelä-Sudanissa
Ravitsemuskriisi uhkaa lasten henkeä Nigeriassa
“Olen piilottanut surun syvälle sieluuni” – Mielenterveydenhuollon tarpeet Ukrainassa
Harkovan metroasemat muuttuivat klinikoiksi
Pommitusten keskellä Mariupolissa – kirje työntekijältämme
Ukrainaan on vietävä sitä, mitä siellä tarvitaan: lääkkeitä, tarvikkeita ja tietoa
Siviilien pääsy sairaanhoitoon taattava – Mariupolin humanitaarinen katastrofi pahenee
Humanitaarisia käytäviä tarvitaan, mutta ne eivät yksin riitä
Lääkärit Ilman Rajoja valmiudessa Ukrainassa ja naapurimaissa
Lääkärit Ilman Rajoja 50 vuotta
10 henkeä lisää menetettynä Välimerellä – myös pelastettujen lasten määrä ollut syksyllä entistä suurempi
Väitteitä ja faktaa koronarokotteista
Kylä vailla tukea – ”Ainoa desinfiointiaine synnytyksessä oli sitruuna”
Väkivallankin keskellä lapsilla on unelmia Keski-Afrikan tasavallassa: ”Isona minusta tulee presidentti”
Lääkärit Ilman Rajoja ry
Kumpulantie 5, 5. krs.
FI09 3131 1001 8388 73
RA/2020/1543 ja ÅRL 2020/8617
Media: 044 019 0060
Jos valitset tämän, lähetämme sinulle sähköpostitse tietoa tulevista infoilloista ja avustustyöhön hakemisesta.
Lahjoittaessasi meille sinulle tulee automaattisesti myös uutiskirjeemme tilaus. Uutiskirjeen tilauksen voi helposti lopettaa jokaisesta viestistä. (Tutustu tietosuojaselosteeseemme täällä.)
Kaikki tietosi lähetetään salattuna. Lahjoittamalla hyväksyt henkilötietojesi käsittelyn tietosuojaselosteen mukaisesti.
Nimi: {Name (First):15.3} {Name (Last):15.6}
Sinut ohjataan nyt maksuikkunaan. Jos se ei tapahtu automaattisesti, paina nappulaa "seuraava".
Maksu tapahtuu salatun yhteyden kautta ja kaikki tietosi on salattu.
Confirmation page cover id
Kenttä on validointitarkoituksiin ja tulee jättää koskemattomaksi.